  Майя Бывальцева Удмуртиысь куинь выпускникъёс информатикая огъя кун экзаменын 100 балл люказы, 1 адями — историяя экзаменын. Та тодметъёсъя тодон-валанъёсты эскерон 16-тӥ инвожое ортчиз. Йылпумъянъёс тодмо луизы но кун аттестацилэн элькунъя сайтаз шараяськизы 29-тӥ инвожое. Тужгес шер бырйиськылӥсь тодметъя — информатикая — экзамен сётӥз 595 адями (со пӧлысь 571-ез школаез туэ йылпумъясьёс). Аттестат басьтон понна 40 балл люканы кулэ вал. История быръёно тодметъёс полын куинетӥ интыын. Соя экзаменэз сётӥзы 1 сюрс 163 пиналъёс. Со пӧлын туала выпускникъёс 1 сюрс 100 адями. Историяя ӧжытсэ 32 балл люканы кулэ вал. ЕГЭ ӧз йылпумъяськы на. 30-тӥ инвожое ватсаса сётэм берпуметӥез нунал, куке дышетскисьёс вань тодметъёсъя тодон-валанъёссэс эскерыны быгатозы. Кин тужгес ӧжытсэ но баллъёсты люканы ӧз быгаты, соосты экзаменъёсы 10–24 куарусёнэ возьмалозы. Тегъёс: Дышетон егитъёс Удмуртия ЕГЭ школаос  